वोल्टेज से जला कई दुकानदारों का इलेक्ट्रिक सामान
ब्यावरा| एबी रोड पर पुलिस थाना से आगे शनिवार शाम साढ़े सात बजे अचानक बिजली का अधिक वोल्टेज पहुंचा। इसमें थाना के नजदीक कई दुकानदारों के इलेक्ट्रिक उपकरण खराब हो गए। वहीं दुकानों में लगी ट्यूब लाईट, बल्ब सहित अन्य बिजली संबंधित सामान को नुकसान पहुंचा। दुकानदार गोपाल, हर्ष, रोमी सहित अन्य दुकानदारों का सामान खराब हो गया। इसमें दुकानदारों को हजारों रुपए का नुकसान पहुंचा। डा. राजेंद्र बृजपुरिया ने बताया कि दिन भर से वोल्टेज कम अधिक हो रहा था। लेकिन शाम को अचानक अधिक वोल्टेज से दुकानदार हर्ष तोमर का एक पंखे के साथ चार ट्यूब लाईट जल गई। वहीं साहू इलेक्ट्रिक, एक कंप्यूटर दुकान का सामान भी जल गया। नाराज दुकानदारों ने बिजली कंपनी पर बद इंतजामी का आरोप लगाया है।
hin_Deva hin_Deva